

На основу члана 9. став 1. Закона о финансирању локалне самоуправе („Службени гласник Републике Србије“, бр. 62/2006, 47/2011, 93/2012, 99/2013, 125/2014, 95/2015, 83/2016, 91/2016, 104/2016, 96/2017, 89/2018, 95/2018, 86/2019, 126/2020, 99/2021, 111/2021, 124/2022, 97/2023 и 85/2024), члана 32. став 1. тачка 6. Закона о локалној самоуправи („Службени гласник Републике Србије“, бр. 129/2007, 83/2014- други закон, 101/2016- други закон, 47/2018 и 111/2021-други закон) и члана 40. Статута општине Љубовија („Службени лист општине Љубовија“, бр. 3/2019), Скупштина општине Љубовија на седници одржаној дана --.--.2026. године, доноси 



О Д Л У К У
О ЛОКАЛНИМ АДМИНИСТРАТИВНИМ ТАКСАМА


I - ОСНОВНЕ ОДРЕДБЕ

Члан 1.

Овом Одлуком уводе се локалне административне таксе (у даљем тексту: таксе) за списе и радње у изворним пословима које обавља локална самоуправа. 

Члан 2.

Списе и радње за које се плаћа такса као и висина такса утврђује се таксеном тарифом која је саставни део ове Одлуке (у даљем тексту: тарифа).

Такса се не може наплатити ако није прописана таксеном тарифом, нити се може наплатити у износу већем или мањем од прописаног.


II - ОБВЕЗНИК ТАКСЕ

Члан 3.

Обвезник таксе (у дањем тексту: обвезник) јесте подносилац захтева односно поднеска којим се поступак покреће односно врши радња прописана тарифом. 

Ако за прописану таксу постоји више обвезника њихова обавеза је солидарна.

Ако је поступак покренут на захтев више обвезника, од којих су неки ослобођени плаћања таксе, таксу у том поступку плаћа обвезник који није ослобођен плаћања таксе.






III - НАСТАНАК ТАКСЕНЕ ОБАВЕЗЕ

Члан 4.

Такса се плаћа у тренутку настанка таксене обавезе, ако овом одлуком није друкчије прoписанo.


Члан 5.

Ако тарифом није друкчије прописано, таксена обавеза настаје: 
1. За поднеске - у тренутку када се предају, а за захтеве дате на записник - када се записник састави; 
2. За решења, дозволе и друге исправе - у тренутку подношења захтева за њихово издавање; 
3. За управне радње - у тренутку подношења захтева за извршење тих радњи. 

Члан 6.

Ако таксени обвезник органу непосредно поднесе захтев, уз који није приложио доказ о плаћеној такси у прописаном износу, одговорно лице органа надлежног за пријем захтева тражиће од тог обвезника да поднесе доказ о уплати прописане таксе у одређеном року, у складу са законом и упозорити га на последице неплаћања таксе, о чему се на поднетом захтеву сачињава забелешка.

У случају да таксени обвезник у остављеном року не поднесе доказ да је такса уплаћена
у прописаном износу, надлежни орган ће обавестити обвезника када спис буде донет односно радња буде извршена и ако таксе не буду уплаћене и доказ о томе буде достављен надлежном органу, по истеку остављеног рока, обавестити орган надлежан за наплату изворних прихода локалне самоуправе и приложити потребне доказе, ради покретања поступка принудне наплате.

IV - НАЧИН УТВРЂИВАЊА ВРЕДНОСТИ ПРЕДМЕТА

Члан 7.

Ако је тарифом прописано да се такса плаћа према вредности предмета, основица за обрачун таксе је вредност назначена у предмету, односно захтеву или поднеску којим се покреће поступак.

Ако вредност предмета није назначена у захтеву, односно поднеску или је назначена мања вредност од стварне, вредност предмета из става 1.овог члана утврдиће решењем орган односно организациона јединица локалне самоуправе која води поступак. 





Члан 8.

Ако се на захтев обвезника по поднетом захтеву, односно у поступку издаје решење, исправа, документ или писмено у више примерака, за други и сваки следећи примерак плаћа се такса као за препис, која не може бити већа од таксе за први примерак.

За примерке исправа који се поводом захтева или пoднесака обвезника састављају, односно издају за потребе органа локалне самоуправе, такса се не плаћа.


Члан 9.

Ако у поступку један или више обвезника поднесу више захтева који имају исти правни основ, а доноси се једно решење, такса се плаћа за сваки појединачни захтев, ако тарифом није друкчије одређено.


V - НАЧИН ПЛАЋАЊА ТАКСЕ

Члан 10.

Такса се плаћа у прописаном новчаном износу.
Обвезник је дужан да приложи одговарајући доказ да је таксу платио.

Члан 11.

У решењу или другој исправи за коју је такса плаћена, означава се да је такса плаћена, износ таксе који је плаћен и тарифни број по којем је такса плаћена.

Члан 12.

Ако обвезник који је дужан да плати таксу, непосредно поднесе нетаксиран или недовољно таксиран захтев или поднесак, одговорно лице органа надлежног за пријем захтева или поднеска затражиће од обвезника да плати прописану таксу у року од десет дана од дана подношења захтева или поднеска и упозорити га на последице неплаћања таксе, о чему се на поднетом захтеву, односно поднеску сачињава забелешка. 
Ако нетаксиран или недовољно таксиран захтев или поднесак, односно други спис стигне поштом, одговорно лице органа надлежног за одлучивање о захтеву, односно поднеску позваће обвезника писменом опоменом да, у року од десет дана од дана пријема опомене, плати прописану таксу и таксу за опомену и упозорити га на последице неплаћања таксе. 
Ако обвезник уплати таксу у року из става 1.и 2. овог члана, сматра се да је захтев, односно поднесак од почетка уредно таксиран.  
Ако обвезник не уплати таксу у року из става 1.и става 2. овог члана наплата таксе и опомене из става 2. овог члана врши се пре уручења затраженог решења или друге исправе, односно пре саопштења обвезнику да је радња извршена. 




Члан 13.

Наплата таксе за захтеве, поднеске или друге списе који нетаксирани или недовољно таксирани из иностранства стигну поштом, врши се пре уручења затраженог решења или друге исправе, односно пре саопоштења обвезнику да је радња извршена.

Члан 14.

У погледу повраћаја, камате, принудне наплате, застарелости и осталог што није посебно прописано овом одлуком, сходно се примењују прописи којима се уређује порески поступак и пореска администрација.


VI - ОСЛОБАЂАЊА ОД ПЛАЋАЊА ТАКСА

Члан 15.

Ослобађају се плаћања таксе: 

1. списе и радње у поступцима који се воде по службеној дужности,
2. списе и радње у поступку за повраћај више или погрешно плаћених јавних прихода,
3. списе и радње у поступку за исправљање грешака у решењима, другим исправама и службеним евиденцијама,
4. списе и радње у поступку остваривања права из социјалне заштите, 
5. поднеске упућене органу за представке и притужбе, 
6. списе и радње у поступцима за утврђивање права несталих у вези са елементарним непогодама  и другим ванредним догађајима,
7. списе, поднеске и радње прописане чланом 19.Закона о републичким административним таксама („Сл. гласник РС“ број 43/2003, 51/2003, 61/2005, 70/2011.....63/2024),
8. списе, поднеске и радње за које је Законом прописано да не подлежу плаћању такси и накнада.

Члан 16.

Страни држављани, под условом узајамности, имају иста права у погледу плаћања такси као и држављани Републике.

Члан 17.

У решењу, исправи, документу или писменом, који се издаје без плаћања таксе, мора се означити сврха издавања и основ ослобођења од плаћања таксе.

Члан 18.

Надзор над спровођењем ове одлуке врши Општинскa управa општине Љубовија – Одељење за општу управу и друштвене делатности. 


VII - КАЗНЕНЕ ОДРЕДБЕ

Члан 19.

Новчаном казном од 15.000,00 динара казниће се за прекршај одговорно лице ако: 
1. У решењу или другој исправи, за коју је такса плаћена не означи да је такса плаћена, износ таксе који је плаћени и тарифни број по коме је такса плаћена (члан 11); 
2. У решењу, исправи или писмену који се издају без плаћања таксе не означи сврху издавања и на основу којег члана ове Oдлуке је ослобађање од плаћања таксе остварено (члан 17).


VIII - ПРЕЛАЗНЕ И ЗАВРШНЕ ОДРЕДБЕ

Члан 20.

За списе и радње у управним стварима и за друге списе и радње органа, односно организационих јединица локалне самоуправе, за таксене обавезе које су настале, а нису плаћене до ступања на снагу ове одлуке, такса се плаћа у складу са прописима који су били на снази у време настанка таксене обавезе, ако је то повољније за обвезника. 
Члан 21.
Динарски износ такси из Тарифе усклађује се годишње, са годишњим индексом потрошачких цена, који објављује републички орган надлежан за послове статистике. Усклађивање се обавља од стране Одељења за буџет и финансије Општинске управе општине Љубовија и то на начин што се заокруживање врши тако што се износ до пет динара не узима у обзир а износ преко пет динара заокружује на десет динара.  
Усклађени динарски износи такси из Тарифе у смислу става 1.овог члана објављују се у Службеном листу општине Љубовија.

Члан 22.

Ступањем на снагу ове одлуке престаје да важи Одлука о локалним административним таксама(„Службени лист општине Љубовија“,бр. 8/2009), са свим каснијим изменама и допунама.

Члан 23.

Ова одлука ступа на снагу осмог дана од дана објављивања у „Службеном листу општине Љубовија“.


СКУПШТИНА ОПШТИНЕ ЉУБОВИЈА

Број: 

								            ПРЕДСЕДНИК
                                                                                                        ___________________
                                                                                              Новица Панић

ТАРИФА ЛОКАЛНИХ АДМИНИСТРАТИВНИХ ТАКСИ


	Ознака тарифног броја са сврхом таксе
	Износ таксе у динарима

	Тарифни број 1.
	

	За захтев, молбу, предлог, пријаву и други поднесак, у вези са поступањем органа из изворне надлежности општине, ако Одлуком није другачије прописано

НАПОМЕНА: Такса по овом тарифном броју не плаћа се за накнадне поднеске којима странка захтева само брже поступање по раније поднетом захтеву, односно поднеску.
Такса из овог тарифног броја не плаћа се за захтев, када је издавање списа, односно вршење радње по том захтеву ослобођено плаћања таксе у складу са овом одлуком. Такса по овом тарифном броју не плаћа се за захтеве за остваривање права на премије (подстицаји пољопривредне производње), за захтеве за издавање уверења Одсека за ЛПА а који се подносе електронским путем преко портала Јединственог информационог система локалних пореских администрација, за захтеве за приступ информацијама од јавног значаја, у складу са законом којим се уређује слободан приступ информацијама од јавног значаја.
	420

	Тарифни број 2.
	

	За решења која доносеоргани у вршењу послова из изворне надлежности општине, ако овом Одлуком није другачије прописано

НАПОМЕНА: Ако се доноси једно решење по захтеву више лица, такса по овом тарифном броју плаћа се онолико пута колико има лица којима се решењеуручује.  
	720




	Тарифни број 3. 
	

	За опомену којом се обвезник позива да плати локалну административну таксу
	420

	Тарифни број 4.
	

	За уверења, потврде и друге исправе, документа и радње које издаје или предузимају органи у вршењу послова из изворне надлежности општине, ако овом Одлуком није другачије прописано

НАПОМЕНА: Ако се доноси једно уверење или друга исправа по захтеву више лица, такса по овом тарифном броју плаћа се онолико пута колико има лица којима се уверење или друга исправа уручује. Такса из овог тарифног броја не плаћа се за издавање уверења Одсека за ЛПА а која се издају електронским путем, аутоматским преузимањем података из евиденције Јединственог информационог система локалних пореских администрација путем средстава електронске комуникације.
	530

	Тарифни број 5.
	

	За жалбу против решења које доноси орган из изворне надлежности општине, осим ако овом одлуком није другачије прописано

НАПОМЕНА: Ако се у истој управној ствари подноси једна жалба против више решења, такса из овог тарифног броја плаћа се према броју решења која се оспоравају жалбом. 
	660

	Тарифни број 6.
	

	За ванредне правне лекове против решења или другог управног акта који доноси орган из изворне надлежности општине
	2.460

	Тарифни број 7.
	

	За писмено мишљење о примени одлука и других општих аката органа општине, дато на захтев странке:
	


	    - за физичка лица
	1.000

	    - за предузетника и правна лица (привредне субјекте)
	2.500

	Тарифни број 8.
	

	За списе и радње из области општинске архиве, увиде, преписе, дупликате и копије докумената:
	

	1. За увид/разгледање списа предмета код органа или стручне службе Општинске управе - за сваки започети сат
	480

	2. За издавање преписа документа/списа и дупликата, по полутабаку оригинала, ако овом Тарифом није другачије прописано
	530

	3. За издавање копије плана/етажног плана, пројектне документације или њеног дела из архивираног предмета:
	

	     - до 35 страна листа формата А4
	2.800

	     - више од 35 страна листа формата A4
	5.300

	4. За проналажење старих аката, решења, уговора или записника у архиви Општинске управе, по захтеву странке
	800

	Тарифни број 9.
	

	1.За венчање радним даном у службеним просторијама
	1.000

	2. За венчање нерадним даном у службеним просторијама
	5.000

	3. За венчање нерадним даном ван службених просторија (хотели, мотели, ресторани и сл.)
	10.000

	Тарифни број 10.
	

	За списе и радње из области просторног планирања и изградње:
	

	1. За захтев за информацију о локацији:
	

	- до две грађевинске парцеле
	3.000

	- за сваку наредну грађевинску парцелу
	200

	2. За издавање решења за потврђивање плана посебних делова зграде (етажирање)
	1.200

	3. За издавање услова за исправку граница парцела
	2.000

	4. За давање сагласности за спајање катастарских парцела
	1.500

	5. За потврђивање урбанистичког пројекта
	6.000

	6. За потврђивање пројекта препарцелације и парцелације
	

	- до 10 ари
	2.000

	- од 10 ари до 1 хектара
	3.000

	- преко 1 хектара
	4.000

	7. За издавање уверења да је објекат изграђен пре доношења прописа о изградњи (уверење о старости)
	1.500

	8.За издавање уверења о намени/статусу земљишта према планском документу
	1.000

	9.За захтев инвеститора за приступање изради или измени и допуни урбанистичког плана
	10.000

	Тарифни број 11.
	

	За списе и радње из области саобраћаја, комуналних делатности и инспекцијских послова из изворне надлежности општине:
	

	1. За решење којим се одобрава раскопавање јавне површине:
	

	    - за физичка лица
	1.200

	    - за правна лица и предузетнике
	2.500

	2. За решење којим се одобрава заузеће јавне површине (грађевинским материјалом, огревом и сл.) на захтев физичког лица
	1.200

	3. За решење којим се одобрава заузеће јавне површине у пословне сврхе (летње баште угоститељских објеката, тезге, киосци, рекламни панои и сл.) на захтев предузетника или правног лица
	2.500

	4. За решење којим се одобрава ванредни (прекомерни) превоз на локалним и некатегорисаним путевима
	3.000

	5. За решење о привременом затварању или измени режима саобраћаја на улицама и локалним путевима
	2.500

	6. За решење којим се одобрава постављање реклама, паноа и натписа који задиру у ваздушни простор изнад јавне површине
	2.000

	7. За радње и списе у поступку уређења такси превоза:
	

	     - за издавање решења о испуњености услова за обављање делатности такси превоза
	1.500

	     - за преглед погодности и спецификације такси возила (излазак саобраћајног инспектора на терен)
	1.500

	     - за издавање такси дозволе за возача
	1.200

	     - за издавање идентификационе ветробранске налепнице за такси возило
	1.300

	     - за решење о промени података у издатој такси дозволи
	730

	Тарифни број 12.
	

	За списе и радње из области угоститељства, друштвених делатности и стамбених пословаиз изворне надлежности општине:
	

	1.За решење којим се одобрава обављање угоститељске делатности ван угоститељског објекта или у покретном објекту
	1.200

	2. За решење по захтеву за продужење радног времена угоститељског објекта
	1.500

	3. За решење о упису стамбене заједнице у Регистар стамбених заједница
	1.200

	4. За решење о упису промене података о стамбеној заједници (измена управника, промена назива и сл.)
	730

	5. За издавање уверења о подацима из Регистра стамбених заједница 
	530

	6. За решење о исељењу лица које без правног основа користи стан или заједничку просторију у згради
	1.200

	Тарифни број 13.
	

	За списе и радње из области Локалне пореске администрације:
	

	1. За решење по захтеву за одлагање плаћања пореског дуга (репрограм на рате):
	

	     - за физичка лица
	750

	     - за правна лица
	1.500

	2. За решење по захтеву за отпис пореског дуга услед застарелости
	1.000

	3. За издавање уверења о стању пореског дуга (пореско уверење):
	

	     - за физичка лица
	620

	     - за правна лица
	1.200

	Тарифни број 14.
	

	За списе и радње из области пољопривреде, водопривреде и заштите животне средине:
	

	1. За решење којим се одобрава промена намене пољопривредног земљишта у грађевинско земљиште:
	

	     - за површину пољопривредног земљишта до 10 ари
	1.200

	     - за површину пољопривредног земљишта преко 10 ари
	2.500

	2. За решење о давању сагласности на Студију о процени утицаја пројекта на животну средину
	4.000

	3. За решење којим се утврђује да није потребна израда Студије о процени утицаја пројекта на животну средину (одлука о преиспитивању)
	1.500

	4. За решење о одређивању обима и садржаја Студије о процени утицаја пројекта на животну средину
	2.000

	5. За издавање водних услова из изворне надлежности општине
	1.500

	Тарифни број 15.
	

	За решење по захтеву за давање сагласности за употребу имена општине у називу правног лица, предузетника или удружења:
	

	     - за предузетнике и правна лица (привредне субјекте)
	15.000

	     - за удружења грађана, спортске клубове и организације
	3.000
















